* **Πανόραμα Αλσατίας - Μέλανας Δρυμός - Χαϊδελβέργη 6 μέρες 16 - 21/07, 23-28/07, 30/07-04/08, 06-11/08 & 13-18/08. Αεροπορικώς**

**1η Μέρα | Θεσσαλονίκη – Φρανκφούρτη – Ξενάγηση πόλης.**

Συγκέντρωση στο αεροδρόμιο και απευθείας πτήση για Φρανκφούρτη. Άφιξη, επιβίβαση στο λεωφορείο μας και άμεση αναχώρηση για το κέντρο της πόλης για να ξεκινήσουμε την ξενάγηση μας. Θα γνωρίσουμε την ιστορία και τα σημαντικότερα μνημεία της πέμπτης μεγαλύτερης πόλης της Γερμανίας, που βρίσκεται στον ποταμό Μάιν που είναι η έδρα του Γερμανικού Χρηματιστηρίου και της Ευρωπαϊκής Κεντρικής Τράπεζας και πολλών άλλων τραπεζών. Θα επισκεφτούμε το παλιό ιστορικό κέντρο της πόλης Romerplatz, την γέφυρα επί του ποταμού Μαίν με την ομηρική επιγραφή (από στίχο της Οδύσσειας) και την όπερα κ.α. Ελεύθερος χρόνος και στη συνέχεια αναχώρηση για το ξενοδοχείο μας. Τακτοποίηση και διανυκτέρευση.

**2η Μέρα | Φρανκφούρτη – Βισμπάντεν – Κρουαζιέρα Ρήνου - Φρανκφούρτη.**

Πρωινό και αναχώρηση για το Βισμπάντεν την πρωτεύουσα του κρατιδίου της Εσσης, γνωστή για τα ιαματικά Λουτρά της ήδη από την εποχή των Ρωμαίων, όταν έφερε το όνομα Aquae Matiacorum,  η οποία βρίσκεται στο κέντρο μιας πανέμορφης κοιλάδας μεταξύ του Ρήνου και των όρων Taunus . Τον 19ο αι. Το Βισμπάντεν εξελίχθηκε  ως Λουτρόπολη, Θέρετρο  και δημοφιλή προορισμός για τους απανταχού λάτρεις  των τυχερών παιχνιδιών. Στην περιήγηση μας θα θαυμάσουμε την Schlossplatz ( πλατεία Παλατιού ) ,το χειμερινό ανάκτορο των ηγεμόνων του οίκου Νάσσαου όπου σήμερα στεγάζει το κοινοβούλιο του κρατιδίου της Εσσης ,την νεογοτθική εκκλησία της αγοράς ,το δημαρχείο ,το επιβλητικό κρατικό θέατρο ,το Kurhaus (Λουτρά ) που στο εσωτερικό του φιλοξενείται το καζίνο της πόλης ,την ελκυστική κιονοστοιχία των Λουτρών που είναι με 197 μέτρα η μακρύτερη κιονοστοιχία της Ευρώπης . Στη συνέχεια αναχώρηση για να πραγματοποιήσουμε  μια εκπληκτική κρουαζιέρα (εισιτήρια εξ’ ιδίων) κατά μήκος του Ρήνου. θα επιβιβαστούμε σε ποταμόπλοιο στο Saint Goarshausen και θα διανύσουμε μια από τις ωραιότερες διαδρομές του Ρήνου (Μνημείο της UNESCO). Θα μαγευτούμε από τα κάστρα ,τα ρομαντικά χωριά ,τους κλιμακωτούς  αμπελώνες και τον βράχο της Λορελαι. Άφιξη στο Rüdesheim με το ξακουστό κρασί ice wine (παγωμένο γλυκό κρασί) που παράγεται στην κοιλάδα του Ρήνου με υπερώριμα σταφύλια τα οποία παραμένουν ατρύγητα στο κλίμα μέχρι το τέλος του Νοέμβριου. Ελεύθερος χρόνος και αργά το απόγευμα επιστροφή στο ξενοδοχείο μας στην Φρανκφούρτη.

**3η Μέρα | Φρανκφούρτη -  Χαϊδελβέργη – Στρασβούργο.**

Μετά το πρωινό θα επισκεφτούμε την παραμυθένια Χαϊδελβέργη, έδρα του παλαιότερου πανεπιστημίου της Γερμανίας, που είναι κτισμένη στις όχθες του ποταμού Νέκαρ και στη σκιά του κάστρου το οποίο δεσπόζει στον λόφο. Άφιξη και αμέσως θα ξεκινήσουμε την περιήγηση μας στην πόλη. Θα περπατήσουμε στο πεζοδρομημένο ιστορικό της κέντρο που θεωρείται ο μεγαλύτερος πεζόδρομος της Γερμανίας με μήκος 1,6 χλμ. Θα θαυμάσουμε μεσαιωνικές και νεότερης περιόδου εκκλησίες, όπως αυτή του Αγίου Πνεύματος αλλά και αυτόν των Ιησουϊτών. Στην πόλη επίσης εντυπωσιάζουν η λεγόμενη «φυλακή των φοιτητών», ο «πύργος των μαγισσών», που είναι τμήμα του μεσαιωνικού οχυρωματικού τείχους, το ξενοδοχείο Zum Ritter, το οποίο χρονολογείται από το 1592, το παλιό πανεπιστήμιο της πόλης και την παλιά γέφυρα που ενώνει την πόλη με την απέναντι όχθη. Ελεύθερος χρόνος για το γεύμα σας σε κάποιο από τα παραδοσιακά εστιατόρια της παλιάς πόλης που φημίζονται για τα τοπικά εδέσματα ή σε κάποιες από τις μπυραρίες που σφύζουν από ζωή. Στη συνέχεια θα αναχωρήσουμε για το Στρασβούργο. Άφιξη και τακτοποίηση στο ξενοδοχείο. Το βράδυ θα έχουμε την δυνατότητα να κάνουμε μια βόλτα στο κέντρο της πόλης με την βοήθεια του αρχηγού μας.

**4η Μέρα | Στρασβούργο – Ξενάγηση πόλης – Μπάντεν – Μπάντεν.**

Πρωινό. Θα ξεκινήσουμε την ξενάγηση στην πόλη που μοιάζει περισσότερο με πρωτεύουσα της Ευρώπης παρά με παλιά πόλη της Αλσατίας, ενώ σημαντικοί ευρωπαϊκοί οργανισμοί εδρεύουν στη βορειοανατολική συνοικία της πόλης. Το ιστορικό κέντρο, ονομαζόμενο "Petite France" (Μικρή Γαλλία), χαρακτηρίσθηκε ως "αξιοθέατο παγκόσμιας κληρονομιάς" από την UNESCO το 1988.  Διαθέτει τη ζωντάνια μιας πανεπιστημιούπολης, εξαιτίας του πανεπιστημίου του Στρασβούργου που ιδρύθηκε το 1566 και είναι από τα παλαιότερα της χώρας. Θα περπατήσουμε στην παλιά πόλη, γεμάτη γραφικά σπιτάκια με ξύλο και χρώμα, όπου δεσπόζει ο καθεδρικός ναός της Παναγίας του Στρασβούργου. Αξίζει να θαυμάσετε το αστρονομικό ρολόι και τα βιτρό του 12ου αιώνα. Στη πλατεία Σατό δίπλα στον καθεδρικό, βρίσκεται ο πύργος των Ροάν του 18ου αιώνα, που κάποτε ήταν οικία του αρχιεπισκόπου και σήμερα στεγάζει τα κυριότερα μουσεία της πόλης, το μουσείο Καλών Τεχνών και το Μουσείο Διακοσμητικών Τεχνών και Αρχαιολογίας και την οικία Καμερζέλ. Το μεσημέρι ελεύθερος χρόνος στους πεζόδρομους της πόλης για καφέ ή φαγητό στα εξαιρετικά αλσατικά εστιατόρια. Στη συνέχεια θα αναχωρήσουμε για το Μπάντεν – Μπάντεν. Λένε ότι το λένε 2 φόρες το όνομα του λόγω της ομορφιάς του. Βρίσκεται στη Γερμανία και είναι κτισμένη σε ρυθμό Μπαρόκ. Καταπράσινη πόλη που φημίζεται για τα θερμά Λουτρά της, που σώζονται από τα Ρωμαϊκά χρόνια. Αξίζει να επισκεφθείτε το Καζίνο για να θαυμάσετε το υπέροχο κτίριο. Στη συνέχεια επιστροφή στο ξενοδοχείο μας στο Στρασβούργο.

**5η Μέρα | Στρασβούργο – Δρόμοι του κρασιού (Κολμάρ – Ρίκβιρ – Εγκισάιμ).**

Πρωινό και στη συνέχεια αναχώρηση για τη Γαλλική πόλη Κολμάρ, το στολίδι της Αλσατίας. Βρίσκεται στο δρόμο του κρασιού και φημίζεται για αυτά. Περιηγηθείτε στο ιστορικό του κέντρο που χαρακτηρίζεται από παραδοσιακά σπίτια κτισμένα στις όχθες του ποταμού Λάουχ. Εκεί θα θαυμάσετε το δημαρχείο, τον καθεδρικό ναό αφιερωμένο στον Άγιο Μαρτίνο όπως επίσης και μικρές πανέμορφες πλατείες με ενδιαφέρουσες υπαίθριες αγορές. Θα έχουμε ελεύθερο χρόνο στο πιο όμορφο σημείο της παλαιάς πόλης, την Μικρή Βενετία που χαρακτηρίζεται από κανάλια, περίτεχνες γέφυρες, αριστοκρατικά καφέ και γκουρμε εστιατόρια. Έπειτα αναχώρηση για το χωριό Ρίκβιρ. Έναν δημοφιλή τουριστικό προορισμό κυρίως για την αρχιτεκτονική των κτιρίων του 16ου αιώνα, που μοιάζουν ανέπαφα και των τειχών που το περιβάλλουν. Στη συνέχεια αναχώρηση διασχίζοντας τον «Δρόμο του κρασιού», γεμάτο από αμπελώνες, στις πλαγιές των Βοσγίων λόφων, φτάνουμε στο γραφικό χωριό Εγκισάιμ στη βόρειο - ανατολική Γαλλία στο οποίο οι λέξεις ποτέ δεν μοιάζουν αρκετές για να περιγράψουν την ομορφιά του. Άφιξη στο Εγκισάιμ που βρίσκεται «απλωμένο» γύρω από ένα φρούριο του 8ου αιώνα και έχει αλλάξει ελάχιστα τους τελευταίους πέντε αιώνες. Με τα πόδια θα περιηγηθούμε στο ιστορικό του κέντρο που φιλοξενεί τον πραγματικά εντυπωσιακό καθεδρικό ναό της πόλης του 13ου αιώνα, χαρακτηριστικό δείγμα ρωμανικού και γοτθικού ρυθμού. Ελεύθερος χρόνος και αργά το απόγευμα επιστροφή στο ξενοδοχείο μας στο Στρασβούργο.

**6η Μέρα | Στρασβούργο – Triberg – Titisee - Φράιμπουργκ – Πτήση επιστροφής.**

Πρωινό και στη συνέχεια θα αναχωρήσουμε για την καρδιά του μελανά δρυμού με αμέτρητες φυσικές ομορφιές, που δημιουργούν το ιδανικό σκηνικό για αμέτρητα παραμύθια των αδελφών Γκριμ. Πρώτος μας σταθμός το παραμυθένιο Triberg που είναι κυρίως γνωστό για το γλυκό Black Forest και φυσικά για τα ρολόγια - κούκους. Η ωρολογοποιία έκανε την εμφάνιση της τον 17ο αιώνα ως αποτέλεσμα των φτωχών αγροτών να αποκτήσουν ένα επιπλέων εισόδημα , η εξοικείωση τους με το ξύλο είχε φτάσει πλέον σε υψηλά επίπεδα ώστε είχαν γίνει αληθινοί καλλιτέχνες στο είδος της ξυλογλυπτικής, τα περίτεχνα και διάσημα πλέον ρολόγια-κούκοι γεννήθηκαν λοιπόν σε αυτή ακριβώς την περιοχή. Ελεύθερος χρόνος και συνεχίζουμε για την μεγαλύτερη φυσική λίμνη του μελανά δρυμού την Titisee, όπου η εικόνα θα μας εντυπωσιάσει, στα νερά της λίμνης καθρεφτίζονται οι γύρω βουνοκορφές, ενώ τα δέντρα κατεβαίνουν μέχρι τις όχθες. Ελεύθερος χρόνος και στη συνέχεια θα αναχωρήσουμε για το πανέμορφο Φράιμπουργκ που αξίζει να αναφερθούμε πως εδώ άφησε την τελευταία του πνοή ο τεράστιος Νίκος Καζαντζάκης. Άφιξη και αμέσως θα ξεκινήσουμε την περιήγηση μας στο ιστορικό κέντρο του Φράιμπουργκ με τον πραγματικά εντυπωσιακό καθεδρικό ναό της πόλης που χτίστηκε τον 13ο αιώνα, χαρακτηριστικό δείγμα ρωμανικού και γοτθικού ρυθμού, θα θαυμάσουμε το ιστορικό Κάουφχαους του 16ο αιώνα που θυμίζει το γεγονός πως η πόλη στο παρελθόν υπήρξε σημαντικό εμπορικό κέντρο. Η περιήγηση μας θα ολοκληρωθεί στο δημαρχείο από το οποίο ξεκινά ένα μοναδικό σύμπλεγμα καναλιών και στενών πλακόστρωτων οδών με παραδοσιακά εστιατόρια που φημίζονται για τις τοπικές λιχουδιές από κυνήγι, αριστοκρατικά καφενεία και μπυραρίες. Ελεύθερος χρόνος και στη συνέχεια θα αναχωρήσουμε για το αεροδρόμιο για να πάρουμε την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Πανόραμα Αλσατίας - Μέλανας Δρυμός - Χαϊδελβέργη 6 μέρες** | | | | **Αναχωρήσεις: 16/07, 23/07, 30/07, 06/08 & 13/08 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Dorint Main Taunus | 4\* | Πρωινό | 499€ | 399€ | 165€ | Πτήσεις με Aegean Airlines: Θεσσαλονίκη - Φρανκφούρτη: 16:00-17:40 Στουτγκάρδη - Θεσσαλονίκη: 19:50-23:05 |
| Ibis Centre Petite France | 3\* |
| Dorint Main Taunus | 4\* | Πρωινό | 545€ | 415€ | 195€ |
| Mercure Centre Gare | 4\* |
| **Στη τιμή περιλαμβάνονται:** Αεροπορικά εισιτήρια μετ'επιστροφής με Aegean Airlines. 1 αποσκευή 23Kg. ανά άτομο + Χειραποσκευή 8kg. Πέντε (5) διανυκτερεύσεις στα ξενοδοχεία όπως αναφέρονται στον αναλυτικό μας τιμοκατάλογο. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας. **Δεν περιλαμβάνονται:** Τέλη διαμονής: 20€. Φόροι αεροδρομίου, επίναυλοι καυσίμων και ΦΠΑ: 165€. Check points: 35€. Εισιτήριο για την κρουαζιέρα στον Ρήνο: Ενήλικες: 23€ και παιδί 2-12 ετών: 6€. Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | |
|